Remodelació del govern municipal - Revista Cambrils\nPublicat el Dijous, 25 de setembre de 2014 12:50h\nPart del govern municipal en el ple extraordinari d'aquest passat dilluns\nL'alcaldessa de Cambrils Mercè Dalmau va presentar, ahir al matí, el nou cartipàs municipal arran de la recent incorporació de Marta Borràs com a regidora del consistori. Dalmau va explicar que Marta Borràs, que substitueix Ramon Llobet, assumirà la regidoria de Salut, Polítiques d'Igualtat i d'Integració, una àrea que fins ara depenia de la regidora Lluïsa Rom.\nLluís Abella, nou regidor d'Hisenda, i Lluïsa Rom, de Personal\nPer altra banda, Lluís Abella, regidor d'Esports i Festes, gestionarà l'àrea d'Hisenda, compres i contractació; i Lluïsa Rom, regidora de Benestar Social i Família, gestionarà l'àrea de Personal. Cal recordar que Ramon Llobet era regidor d'Hisenda i Personal també s'encarregava de l'àrea de noves tecnologies, que passarà a mans de Dani Milan, regidor de Governació i regidor delegat de l'àrea de serveis interns de l'Ajuntament.\nMercè Dalmau va explicar que ahir mateix havia signat el decret d'Alcaldia de la reestructuració de l'equip de govern i va apuntar que la nova regidora de Salut, Polítiques d'Igualtat i d'Integració "ajudarà a donar un nou impuls a la regidoria fins a finals de mandat". L'alcaldessa també va afalagar els perfils de Lluís Abella i Lluïsa Rom, manifestant que eren els "perfils adequats" per gestionar les àrees d'Hisenda i Personal.\n"El Lluís és un regidor que en la seva etapa professional anterior ja s'encarregava de la gestió de temes econòmics. Té dedicació exclusiva i se li ha demanat aquest esforç especial". En aquest sentit, l'alcaldessa va destacar que el consistori reduirà el cost econòmic que té l'equip de govern, ja que Ramon Llobet tenia dedicació exclusiva i la seva substituta ho farà a jornada parcial.\nRedistribució de les comissions informatives\nDalmau també va apuntar que en els propers dies s'hauran de redistribuir les comissions informatives. A partir d'ara, desapareix la comissió d'Hisenda i s'incorpora a la d'Esports i Festes. I la comissió de Personal passarà a la comissió de Benestar Social. Per altra banda, neix la comissió de Salut.\nL'alcaldessa va aprofitar la compareixença davant els mitjans per agrair la feina que ha fet aquests mesos el regidor Dani Milan, que des del passat mes de juliol, just quan va esclatar el cas Llobet, ha gestionat les àrees d'Hisenda i Personal. "El Dani ha treballat les ordenances fiscals que es presentaran el proper dilluns i passaran dimarts per ple. A més, en el tema de personal, continuarà assistint a les meses de negociació com ha fet fins ara", va manifestar.\nRamon Llobet encara no ha tornat els diners\nPer altra banda, l'alcaldessa va apuntar que Ramon Llobet encara no ha tornat els 92.000 euros que va apropiar-se de manera indeguda i ha afirmat que properament hi hauran notícies relacionades amb aquest tema. "Estic convençuda que vaig actuar de forma correcta, contundent i ho tornaria a fer", va assegurar.\nPer últim, Mercè Dalmau va fer referència a l'aprovació de la moció de suport a la consulta del 9N i va destacar que el pacte local de CiU i PP "ha funcionat, funciona i preveig que funcionarà en els propers mesos fins a finals de mandat". L'alcaldessa va explicar que el grup municipal de CiU està al costat del president Artur Mas amb el tema de convocar la consulta del 9N. "Nosaltres el pacte que tenim és a nivell local, no general. Si ens basem en el nivell local no tenim cap problema en reeditar el pacte en un futur però no sabem que passarà els propers mesos a nivell nacional", va manifestar.


Google podria crear la seva pròpia línia de servidors\nBloomberg cita “persones properes al projecte” encara que sense identificar per afirmar que la companyia del cercador està considerant construir els seus propis servidors basant-se en xips ARM.\nLa publicació nord-americana especialitzada en temes econòmics afirma que Google és la cinquena client en importància d’Intel, degut al gran volum de servidors que necessita per als seus centres de dades escampats arreu del món, però que aviat podria començar a abandonar a la fabricant californiana de semiconductors com a proveïdora.\nLa companyia de Sergey Brin i Larry Page estaria treballant en la seva pròpia línia de servidors basats en la plataforma ARM, segons revela Bloomberg mitjançant la filtració d’una persona propera al projecte que ha preferit romandre en l’anonimat degut a què les converses es troben en una fase molt inicial.\nSegons aquesta font la identitat de la qual no ha transcendit, Google optaria per l’arquitectura ARM en els seus servidors. Encara que a l’article de Bloomberg no s’indica res al respecte, l’arquitectura ARM aporta notables avantatges pel que fa a dissipació de calor i consum energètic, dos dels maldecaps dels moderns centres de dades (bona part del pressupost va a parar als sistemes de refrigeració) i més encara de Google que, en el passat i segons algunes fonts, podria haver considerat obrir centres de dades en zones gèlides com Islàndia o Groenlàndia.\nPer contra, l’arquitectura ARM ofereix menor potència de processament que la x86, malgrat que els avenços realitzats en els darrers anys amb processadors multinucli i a velocitats de rellotge homologables als PCs, l’han fet considerable per al mercat dels servidors. A més, com a programari tenim el sistema operatiu GNU/Linux que la suporta, que és el mateix emprat per Google, i fins i tot Microsoft ofereix una versió de Windows 8 (RT) per a tablets amb aquests xips, de manera que en el futur i si les coses segueixen per aquest camí, no seria estrany arribar a veure una versió servidora de Windows per a plataformes ARM.\nActualment, Google disposa de centres de dades als Estats Units, Irlanda, Bèlgica, Finlàndia, Xile, Taiwan, Hong Kong, i Singapur.\nCap de les parts implicades, ni Google ni ARM han volgut fer comentaris al respecte. Bloomberg informa d’una lleugera davallada en la cotització a la borsa d’Intel, sense vincular-la explícitament amb aquesta informació, malgrat que sí fent-ho implícitament.


OnLine Apartment Split Croàcia - Ofertes d'hotels amb els MILLORS DESCOMPTES EN LÍNIA\nKralja Zvonimira 13, Bacvice, Split, Croàcia, 21000 - Excel·lent ubicació - Veure al mapa\nMés informació sobre OnLine Apartment\nTant si es tracta d'un viatge de plaer com si és de negocis, OnLine Apartment és una elecció d'allotjament magnífica quan visiten Split. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nOnLine Apartment ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, Zones públiques amb Wi-Fi, transport hotel/aeroport, habitació familiar, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. OnLine Apartment és la vostra destinació si buscau allotjament de qualitat a Split.


Town or Country - Imperial Apartments Southampton Regne Unit - Ofertes d'hotels amb els MILLORS DESCOMPTES EN LÍNIA\nSouth Western House, Canute Road, Bargate, Southampton, Regne Unit, SO14 3AL - Veure al mapa\nTant si es tracta d'un viatge de plaer com si és de negocis, Town or Country - Imperial Apartments és una elecció d'allotjament magnífica quan visiten Southampton. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Casa d'Aviació, Museu Marítim, Xarxa Funnel Ferries.\nTown or Country - Imperial Apartments ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, habitació familiar, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, despertador, telèfon, aparell de televisió a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Southampton, faci de Town or Country - Imperial Apartments la vostra llar.\nCal que informeu el Town or Country - Imperial Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 300 GBP per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (15) Parelles (6) Viatgers en solitari (2) Famílies amb infants petits (4) Famílies amb infants grans (2) Grups (1)


WAP – Router.cat\nEl WAP és un petit punt d'accés sense fil resistent a la intempèrie per als seus dispositius mòbils – perfecte per a la instal·lació fora de casa, al jardí, al porxo o en qualsevol altre lloc on es necessita l'accés sense fil des del seu telèfon o ordinador.\nEl dispositiu té un port Ethernet 10/100, és compatible amb els estàndards 802.11b / n / g sense fil. Sembla discret i elegant, disponible en dos colors – negre (RBwAP2nD-BE) i blanques (RBwAP2nD).\nEl WAP és resistent a la intempèrie i pot fixar-se a qualsevol paret externa de la part interior de la caixa – de manera que quedi fermament subjecte a la seva ubicació de muntatge. La porta inferior també es pot assegurar amb un cargol especial, que només pot ser obert pel propietari.\nTambé és possible executar el cable Ethernet directament darrere de la unitat, a l'interior de la paret, hi ha una obertura especial a la part posterior de la caixa. D'aquesta manera, la unitat no crida l'atenció i barreges en qualsevol entorn


YLMweb – Disseny de pàgines web a Gavà, Barcelona\nDonem ànima a les nostres pàgines web\nFem servir els nostres deu anys d'experiència per fer-ho\nMostra la teva millor imatge a internet\nConfia en nosaltres per fer-ho. Encertaràs.\nModelem els teus projectes digitals\nAmb les tecnologies més actuals\nEl nostre objectiu és simple, fer les coses com a tu t’agraden. Amb aquesta intenció vam crear l’empresa, i després de 10 anys, amb aquesta intenció seguim.\nEstem disponibles per dur a terme les teves noves idees, aclarir dubtes i xerrar de “gairebé” qualsevol tema. Això sí… amb un cafè.\nAl món de les pàgines web, webapps i aplicacions mòbils, és imprescindible estar sempre al dia de les noves tecnologies. El que avui sembla modern, demà és obsolet.\nApps mòbils que marquen la diferència\nEt diferenciaràs de la teva competència amb tota seguretat. Crearem la teva App per a iOS i Android amb prestacions per fer-ho.\nTreballarem colze a colze perquè el disseny de la teva App sigui el que busques. Cuidant molt lexperiència dusuari.\nFem servir llenguatges de programació nadius i híbrids. Farem servir el més adequat per optimitzar al màxim els costos del teu projecte.\n2022 © YLMweb - Tots els drets reservats\nLes cookies de publicitat s'utilitzen per oferir als visitants anuncis i campanyes de màrqueting rellevants. Aquestes cookies fan un seguiment dels visitants dels llocs web i recullen informació per oferir anuncis personalitzats.\ncookielawinfo-checkbox-analytics 11 months S'utilitza per emmagatzemar el consentiment de l'usuari per a les galetes a la categoria "Analytics".\ncookielawinfo-checkbox-functional 11 months Es fa servir per registrar el consentiment de l'usuari per a les cookies a la categoria "Funcional".\ncookielawinfo-checkbox-necessary 11 months S'utilitza per emmagatzemar el consentiment de l'usuari per a les cookies a la categoria "Necessàries".\ncookielawinfo-checkbox-others 11 months S'utilitza per emmagatzemar el consentiment de l'usuari per a les galetes a la categoria "Altres".\ncookielawinfo-checkbox-performance 11 months S'utilitza per emmagatzemar l'usuari consentint les galetes a la categoria "Performance".\nviewed_cookie_policy 11 months S'utilitza per emmagatzemar si l'usuari ha donat el consentiment o no per a l'ús de cookies. No emmagatzema cap dada personal.


S'activa l'alerta groga per les tempestes d'aquest dijous - Altaveu el diari digital d'Andorra\nS'activa l'alerta groga per les tempestes d'aquest dijous\nLes intensitats poden ser de 10 mm en 30 minuts\n20/06/2019 (11:30 CET)\nL'avis meteorològic del Servei Meteo d'Andorra.\nEl Servei Meteo d'Andorra ha activat l'alerta groga per les tempestes previstes de cara a la tarda vespre d'aquest dijous. Les intensitats poden ser de 10 mm en 30 minuts. La cara positiva és que es pot acabar amb la situació de sequera que ha obligat a tancar berenadors i a prohibir l'encesa de focs a Andorra la Vella i a Sant Julià de Lòria.\nL'alerta groga estarà vigent entre les vuit del vespre i les deu de la nit d'aquest dijous. La previsió meteorològica anuncia tempestes que poden descarregar uns 10 mm en mitja hora. El Servei Meteo d'Andorra ho ha anunciat a les xarxes socials.\nAquesta situació de tempestes arriba després d'uns dies de calor i de vent que han provocat el tancament de berenadors, la prohibició d'encesa de focs i el llençament de cohets a Andorra la Vella i a Sant Julià de Lòria. La situació és especialment preocupant a la parròquia laurediana.\nEn el cas de la capital, s'ha anul·lat el castell de focs d’artifici previst per a la nit del dilluns, 24 de juny, per tancar els actes de celebració de la Festa del Poble.


Es constitueixen el Consell d’Infants i el Consell de Joves de Parets per al curs 2020-2021 - Parets del Vallès\nPortada > Actualitat > Notícies > Es constitueixen el Consell d’Infants i el Consell de Joves de Parets per al curs 2020-2021\nEs constitueixen el Consell d’Infants i el Consell de Joves de Parets per al curs 2020-2021\nEnguany, el Consell d’Infants està format per 24 nens i nenes i el Consell de Joves per 21 adolescents\nAvui dimecres, 28 d’octubre, ha tingut lloc la constitució del Consell d’Infants i del Consell de Joves de Parets per al curs 2020-2021. Acausa de la crisi sanitària, la trobada dels estudiants amb l’alcalde i les regidores d’Educació i de Joventut s’ha fet mitjançant una reunió telemàtica.\nEls actes s’han iniciat amb la intervenció de la regidora d’Educació, Casandra García, que ha donat la benvinguda als nens i nenes del Consell d’Infants. En el cas del Consell de Joves, la benvinguda ha anat també a càrrec de la regidora de Joventut, Montserrat Folguera.\nUn cop iniciat l'acte oficial, l'alcalde de Parets, Jordi Seguer, ha fet el lliurament dels carnets de conseller/a a cada un dels membres d'aquests òrgans de participació i els ha transmès el seu encàrrec de treball per aquest curs. Els carnets s'han fet fer arribar als estudiants de manera virtual.\nEncàrrecs de treball per al curs 2020-2021\nEls nens i nenes del Consell d’Infants treballaran enguany en el projecte “Soc de Parets, soc activista”,i hauran de feruna recerca sobre les entitats o les activitats que existeixen al municipi relacionades amb l’activisme social en un d’aquests dos àmbits: la lluita contra el canvi climàtic o la solidaritat i la lluita contra la pobresa.\nPel que fa al Consell de Joves, els consellers i conselleres reprendran el treball iniciat el curs passat i organitzaran un debat entorn del tema que ells mateixos havien escollit: les diferències i desigualtats de gènere. Ho faran, tal com havien decidit, a partir de la representació i la visualització a través d'esquetxos teatrals o petits vídeos d'escenes que evidenciïn comportaments quotidians micromasclistes, als quals els nois i noies hauran de donar la volta seguint les tècniques del Teatre Fòrum. L'activitat es durà a terme amb la col·laboració del grup de teatre de Cal Jardiner.\nAquest curs, el Consell d'Infants de Parets està integrat per 24 consellers i conselleres, escollits pels alumnes dels cursos de 5è i 6è de les escoles de primària del municipi. El Consell de Joves està format per 21 adolescents del municipi escollits entre els alumnes de 3r i 4t d’ESO.\nLa funció principal d’ambdós consells és aportar als responsables polítics la seva visió sobre la ciutat i la realitat que els envolta, i perquè la seva opinió es tingui en compte a l’hora de prendre decisions que els afecten com a ciutadans i ciutadanes.\nAmb aquests òrgans es pretén fomentar la implicació de les escoles en els projectes que s’endeguin des dels consells, s’impulsa el treball en aspectes com la relació escola-ciutat, les normes i el funcionament de la democràcia, l’educació en valors o l’adquisició de competències i habilitats socials.\nArxivat a: Educació, Joventut, Participació


La 'Diputació del canvi' recupera el Pla d'Ocupació per a la contractació temporal als ajuntaments | Castelló Extra\nLa 'Diputació del canvi' recupera el Pla d'Ocupació per a la contractació temporal als ajuntaments\nL’equip de govern de la ‘Diputació del canvi aprovarà despús-demà dimarts 3 de març la convocatòria del nou Pla d’Ocupació destinat als ajuntaments per a la contractació temporal de personal en situació d’atur, pressupostat en 850.000 euros. Aquesta xifra és 200.000 euros més alta que la de l’exercici de 2018, última anualitat en què es van llançar aquestes ajudes.\nSegons ha explicat el president de la Diputació, José Martí, «recuperem un Pla d’Ocupació que va ser suprimit en 2019 pel PP i que els alcaldes ens van sol·licitar que tornàrem a posar en marxa en les reunions que vam mantenir amb ells en les diferents comarques abans de l’elaboració dels Pressupostos de 2020». Els edils van argumentar que «necessitaven aqueixes ajudes per a fer front a l’increment de població que es produeix en els mesos d’estiu, sobretot, als pobles xicotets d’interior».\nMartí ha afegit que amb aquest nou pas cap avant de la Diputació del canvi es posa de manifest que «som la Diputació de tots, perquè la província de Castelló és de tots» i ha felicitat el diputat de l’Àrea de Promoció Econòmica i Ocupació, Pau Ferrando, «perquè la seua gestió ha sigut fonamental per a la recuperació d’aquestes ajudes».\nPer part seua, Ferrando ha assenyalat que «recuperem aquesta partida després que l’equip del Partit Popular, amb el senyor Aguilella al capdavant d’aquesta àrea, suprimira aquest servei als municipis. I ho va fer malgrat haver pogut executar un 89% del pressupost l’últim exercici en el qual es van prestar aquestes ajudes».\nSegons ha dit, «seguint la petició de les alcaldies, hem rescatat aquest fons amb el qual podran reforçar els serveis municipals, especialment en temporada estival, quan els municipis multipliquen la seua població habitual». Igualment, Ferrando ha explicat que l’augment del pressupost per al Pla d’Ocupació provincial es traduirà directament en un increment de la quantitat mínima garantida als consistoris, que serà de 6.296€ (enfront dels 4.814€ oferits amb anterioritat).


Feliç dia de Jalouí (Empar Moliner)\nEMPAR MOLINER 31/10/2011 00:00\nCatalans, valor. Perduda està la desigual batalla. A la castanyera li ha passat com al tripartit: no ha sabut comunicar bé. I així com el tió té possibilitats de supervivència, o si més no de convivència, perquè té molta més gràcia que el Pare Noel, entre la castanyada i Halloween la possessió de pilota ha estat sempre a favor de Halloween. És més divertit espantar veïns vestit de monstre que cantar "Marrameu torra castanyes". Hem de fer autocrítica. El problema de la nostra castanyera és el realisme. És un personatge realista i sense èpica. A part, la seva credibilitat com a personatge es veu perjudicada pel canvi climàtic i per l'abandonament dels mocadors al cap per part de les ancianes. Són moltes les venedores de castanyes d'edat que es tinten i es planxen els cabells a l'estil tertuliana de Telecinco. Si avui en dia un nen veiés pel carrer una castanyera amb mocador al cap es pensaria que és musulmana.\nAixí, doncs, d'acord. Celebrem el Halloween. Deixem, això sí, que alguns policomerciants inquiets i il·legals instal·lin taules de càmping folrades amb bandera catalana (requisit imprescindible per caure simpàtic si no tens permís per vendre) a les rotondes de les nostres carreteres i venguin castanyes a preu d'or. Hem trigat massa a capitular. En algunes escoles ja fa anys que han trobat el buit legal. Com que els nens fan anglès i els anglesos celebren el Halloween ja tenen l'excusa per anar disfressats de monstres a la castanyada. Deixem la castanyada clàssica per als de P-4.\nAixí, doncs, obriré la porta si vénen uns nens disfressats a espantar-me. Els donaré caramels caducats i tot. Però hi ha una cosa per la qual no passo. No penso tolerar una carbassa amb cinta aïllant negra a tall d'ulls i de boca. Em sembla una vilesa. Si voleu Halloween buideu carbasses, home!


La Policia Local intensifica els controls de trànsit d’alcoholèmia i drogues en el municipi – Ajuntament de Burjassot\nLa Policia Local intensifica els controls de trànsit d’alcoholèmia i drogues en el municipi\n13 desembre 2018|Burjassot\nAmb motiu de les festes nadalenques, en les quals augmenten els desplaçaments per carretera, la Policia Local de Burjassot ha intensificat els controls de trànsit en tota la població, en col·laboració amb la campanya de la Direcció General de trànsit (DGT), sobre consum d’alcoholèmia i altres drogues durant la conducció.\nDes de la Policia Local recorden a les conductores i els conductors que amb la ingesta d’alcohol es multiplica el risc de patir un accident i que les lesions siguen majors. Davant aquests fets, és imprescindible no consumir cap mena de beguda alcohòlica o droga si s’ha de conduir i, d’igual manera, s’ha d’impedir també que altres persones que hagen begut agafen el cotxe.\nEls controls policials tenen com a objectiu previndre la conducció baix els efectes de l’alcohol i drogues il·legals, redundant en la seguretat no solament de la resta de conductors sinó, també, dels propis vianants. Un augment del número dels controls porta aparellat una reducció en el nombre d’accidents amb víctimes.\nAquest tipus de controls es continuaran realitzant durant totes les festes nadalenques.\nnadal, trànsit, policía local, plb, alcoholemia


‘OLOR DE GAS’ DE PEP ELIAS, FA EL SALT AL TEATRE – Vols Llegir?\n‘OLOR DE GAS’ DE PEP ELIAS, FA EL SALT AL TEATRE\nPosted by volsllegir on 2 de gener de 2013 0 Comments\nEquip de la producció teatral d’Olor de gas\nEl Teatre de l’Aurora té\nprevist estrenar el 15 de febrer la seva\nprimera producció per a adults, amb a l’adaptació teatral de la novel·la ‘Olor\nde gas’ publicada l’any 2010 (Pagès Editors), obra original de ll’escriptor\nigualadí Pep Elias.\nEs tracte d’un projecte “100% igualadí”, ja que fins\nel moment el teatre anoienc només havia participat en diverses coproduccions\nteatrals. Per aquest motiu la sala de teatre independent ha engegat una\ncampanya de micromecenatge a través de la plataforma Verkami per finançar\nl’escenografia de l’espectacle i s’ha marcat l’objectiu de recaptar 2.200 euros\nen 40 dies. Tots els mecenes que facin la seva contribució en aquest mecenatge ‘artístic’, podran veure una pre-estrena de l’obre i s’enduran un exemplar del llibre.\nL’equip de producció està\nformat pel propi autor de l’obra original, l’escriptor i periodista Pep Elias,\nl’actor Joan Valentí i el director teatral Marc Hervàs, a més del personal\ntècnic i artístic del Teatre de l’Aurora. L’estrena d’aquesta obra restarà tres\ndies sobre l’escenari del teatre igualadí, i posteriorment iniciarà una gira\nque la portarà a Manresa, Granollers, Tarragona i Girona durant el mes de març.\nRecordem que ‘Olor de gas’ és\nprotagonitzada per l’Adam, un home feliç que comet l’error de creure que tot el\nque té durarà per sempre. En el moment més inesperat, però, tot se’n va en\norris i decideix començar de nou tant lluny com sigui possible.\nmanera, es converteix en el primer ésser humà que arriba a Mart en una missió\nespacial que només li garanteix el bitllet d’anada. ‘Olor de gas’ va representar la tercera incursió literària de l’escriptor i periodista Pep Elias. La novel.la va ser guardonada l’abril del 2010 amb el 22è Premi de Novel.la Breu Ciutat de Mollerussa.\n‘OLOR DE GAS’, PRIMERA OBRA DEL ‘CLUB DE LECTURA-VOLS LLEGIR?’\nEl 4 d’abril de 2011 l’obra original de Pep Elias, ‘Olor de gas’, va protagonitzar l’estrena de l’adaptació al format radiofònic dels exitosos clubs de lectura que és realitzen a bona part de les biblioteques catalanes, amb l’emissió del primer ‘Club de lectura-Vols llegir?’.\nAmb al col.laboració de la Biblioteca de Vilanova del Camí, cinc lectors-participants van comentar i debatre entorn a aquesta novel.la junt amb el propi autor igualadí. En aquest mateix article us oferim la possibilitat d’escoltar en ‘podcast’ d’aquest programa:\nArticles relacionats: Presentació a Igualada d”Olor de Gas’ (Vols llegir? – 12/10/2010)\nArticle/post 788 – J.M. Solé – Vols llegir? – Ràdio Nova\n2013actualiltatanoiaigualadaJoan ValentíMarc HervàsnotíciesPep Eliasràdio novateatreTeatre Auroravilanova del camí


Biblioteca Jaume Vicens i Vives - Roses - Dossier de premsa - Maria López venç en l'estatal de Laser 4.7\nMaria López venç en l'estatal de Laser 4.7\n12 de desembre de 2010 | El Punt\nLa regatista del Club Nàutic de Salou, Maria López Carcaré es va imposar a Roses campiona d'Espanya sub-15 de vela de la classe Laser 4.7. La jove regatista salouenca, que fa pocs dies va guanyar també el campionat de Catalunya infantil, confirma amb aquest resultat el seu bon moment, pocs mesos després d'haver deixat la classe Optimist. Gastón Cruz, també del CN Salou, va ser tercer de la categoria absoluta i també va ser tercer en la categoria sub-17.\nMaria López va adjudicar-se el títol al davant de Yolanda Luque (RCN Gran Canària) i de Natalia Ariza (Puerto Sherry). Per la seva part, Gastón Cruz va ser superat només per Toño Alcázar Santiago de la Ribera) i Vernon Cerdán (Torrevieja)....


En acceptar aquest contracte, vostè està acceptant totes les clàusules d’aquest. Si celebra aquest contracte en representació d’una companyia o de qualsevol altra entitat legal, VOSTÈ assumeix que té facultats per obligar a aquesta entitat i els seus afiliades a assumir els termes i condicions d’aquest contracte, en aquest cas els termes “VOSTÈ” o “EL SEU” faran referència a aquesta entitat i els seus afiliades. Si no disposa aquesta facultat, o si NO ACCEPTA aquests termes i condicions, no ha d’acceptar aquest contracte i tampoc podrà utilitzar les condicions definides en aquest.\nNo pot accedir a aquest contracte si VOSTÈ és el nostre competidor directe, excepte que nosaltres li haguem donat consentiment explícit. Tampoc pot accedir als nostres Serveis per tal de supervisar la seva disponibilitat, rendiment o funcionalitat i tampoc amb qualsevol altra finalitat d’avaluació comparativa o competitiva.\nAquest contracte entra en vigor entre les parts, a partir de la data en que accepti aquest contracte.\nSERVEIS ADQUIRITS, es refereix als Serveis que Vostè compri mitjançant el formulari de subscripció que tenim a l’efecte.\nAPLICACIONS DE TERCERS, són les aplicacions en línia, basades en la web, i els productes de programari fora de línia proveïts per tercers que funcionen amb els Serveis i s’identifiquen com a aplicacions de tercers.\nUSUARIS, són les persones que Vostè autoritza per utilitzar els Serveis, per als que es van comprar les subscripcions a un servei i als que Vostè va proporcionar identificacions d’usuari i contrasenyes i / o que nosaltres els proporcionem a l’inici de la subscripció. L’usuari Administrador podrà incloure totes les persones que consideri necessàries per a l’ús dels nostres serveis.\n“NOSALTRES”, “A NOSALTRES” o “NOSTRE”, es refereix a DoceoSoftware S.L.\n2 DRETS DE PROPIETAT\nReserva de drets. Subjecte als drets limitats expressament atorgats d’acord el present contracte, ens reservem tots els drets, títols i interessos en i per al programari, inclosos tots els drets de propietat intel·lectual relacionats. No se li atorgarà cap dret d’acord amb aquest contracte, excepte aquells expressament previstos en el present document.\nRestriccions. No permetrà que cap tercer accedeixi al Software, excepte segons el permès en el present. No crearà treballs derivats basats en el Programari o serveis que puguin contractar-se, copiarà, presentarà el contingut d’aquest lloc dins d’un altre (emmarcar) ni replicarà enlloc o contingut del Software.\nPropietat de Les seves dades. Entre Nosaltres i vosaltres, Vostè és el propietari exclusiu de tots els drets, títols i interessos per a totes les seves dades.\nDisposicions de el Govern d’Espanya i disposicions internacionals per a usuaris finals. Prestem els Serveis, inclosos el programari i la tecnologia relacionats, per a professionals, entitats públiques i privades i per a consumidors finals, sent d’aplicació i per a la protecció dels drets dels consumidors i usuaris el Reial Decret Legislatiu 1/2007, de 16 de novembre, pel qual s’aprova el text refós de la Llei General per a la Defensa dels consumidors i usuaris i altres lleis complementàries, i tota normativa europea i internacional que reculli normes protectores dels drets dels consumidors i usuaris.\nDefinició d’Informació confidencial. Per als fins d’aquest Contracte, s’entén per “Informació confidencial” tota la informació confidencial divulgada per una part (“Part reveladora”) a l’altra part (“part receptora”), ja sigui oralment o per escrit, que s’indiqui com confidencial o que s’entengui com a confidencial atesa la naturalesa de la informació i les circumstàncies de la divulgació. La seva Informació confidencial inclourà Les seves dades; La nostra Informació confidencial inclourà el Programari i els Serveis; i la Informació confidencial de cada part inclourà els termes i condicions d’aquest Contracte i tots els Formularis, així com també els plans de negocis i màrqueting, la informació tecnològica i tècnica, els plans i dissenys de productes i els processos de negocis divulgats per aquesta part. No obstant això, la Informació confidencial – que no siguin les seves dades – no inclourà cap informació que sigui o es torni de coneixement general de el públic.\nProtecció de la Informació confidencial. Llevat que la part reveladora permeti el contrari per escrit, la part receptora farà servir el mateix grau de cura que utilitza per protegir la confidencialitat de la seva pròpia informació confidencial de naturalesa similar (però en cap cas menys de la cura raonable) per no revelar ni utilitzar la Informació confidencial de la part reveladora per a cap fi fora de l’abast d’aquest Contracte, i la part receptora limitarà l’accés a la informació confidencial de la part reveladora a aquells dels seus empleats, contractistes i agents que necessitin aquest accés amb fins congruents amb aquest contracte i que hagin signat acords de confidencialitat amb la part receptora que incloguin proteccions no menys estrictes que les que s’estableixen en el present.\nProtecció de Les seves dades. Nosaltres, com a encarregat de el tractament, ens comprometem a respectar i complir les obligacions que emanin de les Lleis de Protecció de Dades, d’acord amb la Llei orgànica 15/1999 de 13 de desembre, de Protecció de Dades de Caràcter personal, el Reial Decret 994 / 1999 de 11 de juny i les altres disposicions que siguin aplicables en cada moment a les presents Condicions així com als Serveis prestats. El Client autoritza i accepta que nosaltres podrem introduir les seves dades personals, el seu nom i altres detalls inclosos en el formulari o enviament de correu electrònic o via telefònica, en un directori fitxer informàtic, el responsable i titular som nosaltres, per a ús intern i amb la finalitat de facilitar el client la prestació dels serveis, llevat que el client doni instruccions concretes per escrit al contrari per escrit en info@doceosoftware.com.\n4 GARANTIES I EXEMPCIONS DE RESPONSABILITAT\nLes nostres garanties. Garantim que els Serveis es prestaran significativament d’acord amb l’usuari i que la funcionalitat dels Serveis no disminuirà considerablement durant un període de subscripció. En el cas de qualsevol violació d’aquesta garantia, El seu recurs exclusiu serà aquell previst en la Secció 10.C (Rescissió amb justa causa).\nGaranties recíproques. Cadascuna de les parts manifesta i garanteix que té la facultat legal per celebrar aquest Contracte, i no transmetrà a l’altra part cap Codi maliciós.\nExempció de responsabilitats EXCEPTE QUAN ESTIGUI EXPRESSAMENT PREVIST EN EL PRESENT CONTRACTE, CAP DE LES PARTS OFEREIX CAP TIPUS DE GARANTIA, NI EXPRESSA, IMPLÍCITA, ESTATUTARIA O DE QUALSEVOL ALTRA NATURA, I CADA PART renuncia específicament a TOTES LES GARANTIES IMPLÍCITES, INCLOSES LES GARANTIES DE COMERCIABILDIAD O ADEQUACIÓ A UN FI, AMB EL màxima mesura permesa per la LLEI APLICABLE\n5 LIMITACIÓ DE RESPONSABILITAT\nLimitació de responsabilitat. EN CAP CAS LA RESPONSABILITAT TOTAL DE QUALSEVOL DE LES PARTS QUE SORGEIXI o es relacioni amb AQUEST CONTRACTE, NI UN CONTRACTE, PER ACTE IL·LÍCIT O ACORD AMB QUALSEVOL ALTRA TEORIA DE RESPONSABILITAT, SUPERARÀ LA SUMA TOTAL ABONADA PER NOSALTRES ACORD AMB EL PRESENT.\nExclusió de danys consegüents i relacionats. EN CAP CAS, CAP DE LES PARTS TINDRÀ RESPONSABILITAT PEL QUE FA A L’ALTRA PART PER BENEFICIS O DANY INDIRECTES, ESPECIALS, INCIDENTAL, CONSEGÜENTS, DE COBERTURA O PUNITIUS, SIGUI COM SIGUI LA CAUSA, ESTIGUI DE NATURA CONTRACTE, PER ACTE IL·LÍCIT O ACORD AMB QUALSEVOL ALTRA TEORIA DE RESPONSABILITAT, HAGI O NO L’ALTRA PART ESTAT nOTIFICADA DE LA POSSIBILITAT DELS DANYS.\n6 VIGÈNCIA I EXTINCIÓ\nVigència de l’Contracte. Aquest Contracte comença en la data en què Vostè ho accepta i té una durada fixada segons campanya i Software o contractació de servei. Aquest contracte haurà de ser renovat per a cada Software o Servei, llevat que una de les parts comuniqui a l’altra la intenció de finalitzar d’el contracte amb un període de dos mesos d’antelació a la finalització de cada campanya o segons el tractat per escrit per a cada Software o Servei.\nRescissió amb justa causa. Qualsevol de les parts podrà rescindir aquest Contracte per justa causa: amb una notificació escrita a l’altra part 7 dies abans en cas d’un incompliment material si aquest incompliment continua sense esmenar-se a l’extingir-li dit període; o si l’altra part és objecte d’una comanda de fallida o un altre procés relacionat amb insolvència, concordat, liquidació o cessió en benefici dels creditors.\n7 PARTS AMB QUI CONTRACTA, NOTIFICACIONS, Llei aplicable i Jurisdicció\nGeneralitats. Les parts amb qui contracta segons aquest Contracte, i als que hauria de notificar conforme el Contracte és DOCEO SOFTWARE SL, la llei que s’aplicarà en una acció legal que sorgeixi o es relacioni amb el present serà l’Espanyola i els tribunals que poden determinar qualsevol acció legal , seran els Tribunals de la comunitat a la qual DOCEO SOFTWARE SL té el domicili fiscal.\nModalitat de notificació. A menys que s’especifiqui el contrari en aquest Contracte, totes les notificacions, permisos i aprovacions d’acord amb el present s’expressaran per escrit i es consideraran lliurats: mitjançant el lliurament personal, burofax o mitjançant correu electònic amb justificant de recepció a info@doceosoftware.com.\nLes notificacions per Vostè es dirigiran a l’administrador de sistema designat per vostè per El seu compte de Serveis pertinent i en el cas de notificacions relacionades amb la facturació, al contacte de facturació respectiu designat per vostè.\nConformitat amb la Llei aplicable i jurisdicció. Cada part accepta la llei aplicable abans indicada sense perjudici de les normes d’elecció o conflictes de lleis i la jurisdicció exclusiva dels tribunals competents anteriors.


Tres castells de 8 dels verds i estrena del 10de7 al Dia del graller\nA la diada també han estrenat el primer 10 de 7 que veu el món casteller i no descarten pujar-lo un pis més\nEls Castellers de Vilafranca han obert oficialment la seva temporada en el marc del 22è Dia del Graller, que se celebra durant aquest cap de setmana a Vilafranca del Penedès. Pels verds era el primer compromís destacat de l’any i com ja han fet en edicions passades, el dia del Graller ha vist els primers castells de 8 dels vilafranquins.\nLa jornada l’han obert completant un molt bon 3de8, força àgil de pes i completat amb serenitat. A continuació ha arribat la sopressa del dia quan la colla ha aixecat el primer 10de7 que es veu a plaça, una estructura similar a la del 7 però afegint una fals tres. Un castell que s’ha desenvolupat amb normalitat, tot i el retard en la pujada d’un dels aixecadors. Aquest ha donat pas a la torre de 8 amb folre, només un pèl defensada a la sortida del pom de dalt, i han afegit el 4de8, que ha servit per pujar els no tant habituals i el pilar de 6, que ha tancat la seva actuació.\nLa torre de 8 amb folre dels Castellers de Vilafranca en el 22è Dia del Graller (foto Pep Ribes)\nPossible 10 de 8?\nA l’acabar l’actuació Pere Almirall, cap de colla dels Castellers de Vilafranca, ha valorat positivament l’actuació dels seus, sobretot destacant el 4de8, que els ha servit per rodar la gent no tan habitual en alguns pisos. Pel que fa a l’estrena del 10de7, el cap de colla no descarta fer-lo de 8 “el camí va per aqui, està dibuixat sobre el paper i ara treballarem per dur-lo a plaça, sense cap pressa”. Preguntat per quina pot ser la debilitat d’aquest possible 10de8, Almirall diu que, a banda de necessitar una rengla més que al 9de8 i tenir castellers suficients al tronc d’un castell de 8 “el problema pot ser quadrar bé el quatre central. Si no surt bé pot ser un castell molt perillós, però no deixa de ser un castell de 8”


Andrea Levy, dirigent del PP\nLa vicesecretària d'Estudis i Programes del PP, Andrea Levy, ha rebutjat rotundament la possibilitat que Carles Puigdemont sigui investit com a president de Catalunya de manera "telemàtica" des de Brussel·les. "Això és més propi de ciberdemocràcia o ciberpolítics i no de la realitat de Catalunya. No acceptarem cap broma", ha defensat.\nAixí s'ha pronunciat durant la cloenda la Convenció Provincial de Portaveus Municipals del PP de Castella-la Manxa des de la localitat toledana de Torrijos, on s'ha mostrat confiada que per presidir Catalunya es presenti finalment un candidat que "vulgui tornar a Catalunya la convivència i la tranquil·litat als catalans ".\n"No mereixem seguir en aquesta broma i en aquesta burla. Per què volen seguir jugant amb el desprestigi de les institucions catalanes els polítics independentistes?", s'ha preguntat.\n"Això és el que hem fet quan hem hagut de defensar la democràcia, la llibertat, la legalitat i la igualtat a Catalunya, actuant amb moderació, proporcionalitat i temprança", ha subratllat, contraposant a polítics d'altres partits "que semblen actuar impulsats per passions ". "La política no és només un embolcall estètic, sinó la solidesa de saber actuar com toca".\nSegons ha dit la dirigent popular, "per a alguns, per fer política n'hi ha prou amb un 'tweet' o amb penjar una foto a Instagram", com segons la seva opinió fa Puigdemont, «un ciberpolítico que vol tornar a fer un espectacle que denigri les institucions".\n"No acceptarem a qui es creu que el Parlament és com un videojoc. Mereixem tornar a la normalitat i que s'anteposin els interessos generals de tots", ha reclamat.\nPer tot això, espera que la setmana que Catalunya "no sigui notícia per ocurrències, per bromes o per ciberideas del senyor Puigdemont".


L’ordenança de civisme queda vista per a sentència - MÉS per Mallorca\nL’ordenança de civisme queda vista per a sentència\nNeus Truyol, candidata i regidora de MÉS a l’Ajuntament de Palma: “confiam que en poc temps quedi anul·lada aquesta normativa incívica, repressiva i sancionadora”\nEl contenciós administratiu presentat contra l’Ordenança In-Cívica queda ara vist per sentència. L’estiu de 2014 un grup d’entitats, entre les que es troba MÉS per Palma, el presentà i està previst que al maig es deliberi. “En breu sabrem què resol el jutge, i confiam que en poc temps quedi anul·lada aquesta norma incívica, repressiva i sancionadora”.\nHem de recordar que el Partit Popular de Palma "aprovà en solitari aquesta norma moralista i repressiva que comptà amb una forta contestació social al carrer per part de col·lectius i nombroses entitats a qui l’equip de govern de Cort va donar l’esquena".\nAmb el contenciós es demana la nul·litat d’aquesta ordenança purament sancionadora. “Mentre parlen de foment del civisme, sols preveuen mecanismes per multar i per reprimir comportaments al carrer, no fomenten en cap cas el civisme ni la convivència” manifesta Truyol, “imposen solucions policials a problemes socials”.\nAquesta ordenança, com ja ha denunciat MÉS per Palma en reiterades ocasions, ataca els drets i les llibertats fonamentals de les persones, així com els col·lectius en situació de vulnerabilitat social (com persones sense sostre o la prostitució,...), artistes de carrer (músics, grafiters...) o la protesta social (com les concentracions, la distribució de fulletons informatius al carrer,...).\nA més, hem de tenir en compte altres arguments legals que sustenten el contenciós presentat:\na. La nova llei d’administració local retalla competències als ajuntaments. En concret s’elimina la competència en seguretat dels espais públics. Per tant, consideram que l’Ajuntament no pot assumir noves funcions que s’autoatribueix amb aquesta ordenança, com per exemple en matèria de seguretat o ordre públic.\nb. Ataca de forma directa drets fonamentals constitucionals, com el dret de reunió o llibertat d’expressió.\nc. Regula i sanciona aspectes ja recollits a altres ordenances, lleis o normatives. Hi ha una sobreregulació que en comptes d’ajudar als ciutadans, contribueix al “caos” legislatiu.\nd. Provoca que la ciutadania quedi indefensa davant la llei perquè s’abusa del dret i la sanció administrativa per a defugir de les garanties que podria suposar el dret penal, amb dret a advocat i amb garanties de defensa.\ne. Abusa del llenguatge ambigu, que pot generar múltiples interpretacions i indueix a confusió. Provoca, per tant, una situació de major inseguretat per a les persones, i incrementa el poder interpretatiu de la norma per part dels cossos policials.\nNeus Truyol afegeix que aquesta ordenança In-cívica “és un atac directe als drets fonamentals, i especialment als col·lectius més vulnerables. I a més utilitza tot un seguit de fórmules que afavoreixen l’abús d’autoritat per part de l’Ajuntament sobre els ciutadans i els seus drets i les seves llibertats”.\n“Esperem que la justícia actuï reforçant els drets i les llibertats de la gent, i no blindant voluntats repressives de certs partits i organitzacions” afirma Truyol. Hem de recordar que durant aquesta legislatura ja s’han sentenciat com il·legals algunes de els actuacions del govern PP a nivell estatal i autonòmic.\nEntitats que formen la xarxa d’entitats contra ordenança in-cívica, no totes han participat del contenciós, però si totes s’han mobilitzat contra la norma: Loco Circo de la Vida, Metges del Món, Federació AAVV, UGT, Prosocial, CCOO, ATTAC, CGT, USO, Unitat Cívica per la República, Assemblea Republicana, PAH Mallorca, GREC, EAPN, Padrines i padrins flauta, Grup Blanquerna, Lobby de Dones, Feministes en Acció, Associació Memòria de Mallorca, ATUHSE, Associació d’Immigrants Contrafarsa, Drets Humans de Mallorca, Entrepobles, Assemblea de Docents, GOB, EU, PSOE i MÉS.\nAjuntament de Palma , Democràcia i drets fonamentals , Lluita contra la pobresa i l’exclusió social


PREMIS FUTUR CAMBRA - INSTITUT EMT GRANOLLERS\nL’Institut Escola Municipal de Treball de Granollers guanya dos premis Futur Cambra com a millors projectes d’FP al Vallès Oriental.\nEl passat 11 de novembre l’EMT va ser guanyador de 2 dels 3 premis Futur Cambra. Un reconeixement als millors projectes sostenibles, transformadors i innovadors d’FP de la comarca atorgats per la Cambra del Vallès Oriental.\nTalk Books: Un pas cap a la inclusió és el projecte de la Zoe Vicente, Nadia Redondo i Iván Diaz, de l’Institut Escola Municipal de Treball de Granollers, que han dirigit les professores Eva Tàpia i Anna Caballero amb la col·laboració de l’Hospital d’Asil de Granollers. Aquesta iniciativa de caràcter humà vol aconseguir la inclusió de tots els col·lectius en el sistema sanitari amb la introducció d’una eina que permetrà als pacients amb diversitat funcional no sentir-se aïllats a la Unitat de Cures Intensives.\nDisseny i desenvolupament de nous productes cosmètics naturals i vegans: Una aposta per la cosmètica d’alta gamma natural. L’estudiant Lorena Belmonte Hurtado, també de l’Institut Escola Municipal de Treball de Granollers, amb la tutela de Joan Carles Rey i Lourdes Martínez i la col·laboració de CDI Vallès, ha creat noves formulacions de cosmètica amb productes respectuosos amb el medi ambient.


Nous informes avalen la tesi dels enverinaments a la Caritat d'Olot | NacióGarrotxa\nNous informes avalen la tesi dels enverinaments a la Caritat d'Olot\nCorroboren que cinc dels difunts tenien dosis d'ansiolítics o barbitúrics a l'organisme\nper ACN, 10 de febrer de 2011 a les 13:38 |\nExhumació d'un dels cadàvers suposadament morts pel zelador de la Caritat. Foto: ACN\nLes anàlisis forenses han detectat nombrosos fàrmacs en algunes de les víctimes que el zelador d'Olot va confessar haver matat. Els resultats de les proves de l'Institut de Medecina Legal -a diferència dels de l'Institut Nacional de Toxicologia- avalarien la confessió de Joan Vila que diu que va matar alguns avis amb un còctel de medicaments perquè alguns difunts tenien concentracions molts importants de fàrmacs a l'organisme. A un dels ancians li han detectat fins a set medicaments diferents. Les proves també ratifiquen que les tres últimes víctimes haurien mort de la manera que va dir Vila, per ingesta de productes càustics. Segons les anàlisis patològiques, alguns òrgans tenen lesions compatibles amb el consum d'aquests productes corrosius.\nJoan Vila ha confessat ser l'autor de l'assassinat d'onze ancians mentre treballava a la Caritat d'Olot. El zelador assegura que els va 'ajudar a morir' o bé subministrant-los un còctel de fàrmacs o bé fent-los ingerir productes càustics com lleixiu o àcid desincrustant. Les anàlisis fetes per l'Institut de Medecina Legal conclouen que algunes de les víctimes que Vila va admetre haver matat tenien nombrosos fàrmacs a l'organisme.\nLes anàlisis corroboren que cinc dels difunts tenien dosis d'ansiolítics o barbitúrics a l'organisme. Tot i que els forenses hauran d'acabar d'esclarir si les dosis eren o no letals, algun dels casos tenia fins a set medicaments diferents a l'organisme. En el cas de Lluís Salleres, mort el 21 d'agost del 2010, han detectat en l'anàlisi de l'encèfal set medicaments com Zolpiden, Trazodona, Alprazolam, Lormetazepan, Diazepam, Halazepan i Venlafaxina amb concentracions que serien superiors a les d'un tractament mèdic. Cinc d'aquests fàrmacs també els han trobat a les mostres d'estòmac.\nEn el cas de Carme Vilanova, els laboratoris han detectat una concentració de fins a cinc fàrmacs diferents. La majoria coincideixen amb els detectats a Salleres, com el Zolpidem, el Lormetazepan o el Diazepam. També han trobat restes d'algun medicament en Teresa Puig, Joan Canal i Rosa Prat.\nLes primeres anàlisis fetes per l'Institut Nacional de Toxicologia a deu difunts per buscar si havien mort a conseqüència de la ingesta d'algun càustic no van permetre concloure si els ancians van morir emmetzinats. Ara, aquestes segones analítiques, han servit per buscar restes de medicaments en l'organisme dels ancians i també per avaluar si les lesions de les tres darreres víctimes podien estar provocades per la ingesta d'algun producte corrosiu.\nLes anàlisis conclouen que les lesions són compatibles amb aquesta versió. Les mostres extretes de la llengua, l'esòfag i l'estómac de Sabina Masllorens mostren necrosis o hemorràgies compatibles amb la ingesta de càustics. Els mateixos resultats que l'estudi de les mostres d'esòfag, estómac i budell de Montserrat Guillament que indiquen que també té necrosis i inflamacions compatibles amb l'emmetzinament. Francisca Gironés també podria haver mort després d'ingerir productes corrosius perquè l'anàlisi de les mostres de pulmó, cor, fetge, llengua, esòfag i estómac indica que té lesions compatibles amb la ingesta de càustics.\nAcusar amb molta més força\n'Estem contents dels resultats dels informes perquè ens permeten acusar amb molta més força'. Aquesta és la primera valoració que l'advocat Rafel Berga, que representa les famílies de dues ancianes assassinades, fa de les conclusions de les analítiques. Tot i que Berga demanarà als forenses dels jutjats que interpretin a fons els informes, el lletrat sí que avança que l'alta concentració de medicaments i corrosius detectada als cossos d'alguns ancians 'dóna més elements per formular l'acusació'.\n'Fins ara, ens trobàvem a l'arbitri de la declaració d'un individu que, en qualsevol moment, es podia desvincular del que ha dit', explica Berga, en relació al relat dels crims fet pel zelador de 'La Caritat'. Amb les analítiques a la mà, però, l'advocat explica que tenen elements per sustentar l'acusació contra Joan Vila.\nDe la mateixa manera també s'expressa Jaume Dalmau, que també representa altres familiars d'ancians. 'Les analítiques representen un nou indici que apunta directament a Joan Vila com a autor dels assassinats a La Caritat', explica Dalmau. L'advocat diu que, pel que fa referència a les tres darreres difuntes (Montserrat Guillamet, Paquita Gironès i Sabina Masllorens), les analítiques de l'Institut de Medicina Legal confirmen que van morir per la ingesta de productes càustics.\nI, pel que fa a la resta d'analítiques, Dalmau recorda que el resultat de les mostres preses a cinc dels ancians, on es detecta la presència de medicaments, 'corroboren les afirmacions de Vila, quan va dir que els havia fet prendre un còctel de barbitúrics'.\nLa contundència d'aquestes afirmacions, però, contrasta amb les del portaveu del geriàtric 'La Caritat', l'advocat Joan Capdevila. Segons indica, els resultats, per una banda, confirmen 'el que ja hi havia' en casos com les internes mortes per la ingesta de càustics, però en d'altres 'també deixen la porta oberta'.\n'Per a nosaltres, la situació continua essent la mateixa: hem tingut un treballador que és responsable d'uns fets i, com a geriàtric, nosaltres també ho som com a responsables civils solidaris', ha indicat. Joan Capdevila sí que ha volgut esvair dubtes en relació a l'accés als medicaments i als productes de neteja que tenia el zelador.\nPer això, l'advocat ha afirmat amb contundència que 'els corrosius eren productes de neteja, i enlloc es necessita una autorització especial' per accedir-hi. En relació als medicaments, Capdevila ha volgut remarcar que 'en aquests casos parlem de barreges que són còctels, però cap d'ells per si sol pot ser mortal'. 'Per tant, això no és una cosa que es pugui controlar', ha conclòs.\nSocietat, cas Caritat


Descobreix el fons documental del Centre de Lectura de Reus durant el confinament\nEl Centre de Lectura de Reus obre l'accés al seu fons digital durant el confinament\nEs poden consultar fotografies, obres d'art, llibres de signatures i revistes digitals\nRedacció 31/03/2020 15:58h\nEl Centre de Lectura de Reus ha anunciat que ofereix la possibilitat d'accedir des de casa, a diversos fons i documents propis, a partir dels recursos digitals amb què compta i que ara mateix s'estan actualitzant per tal de millorar el servei de consulta. L'objectiu és que, amb aquests recursos, l'estada a casa a causa del confinament del coronavirus sigui, per a tots els socis i sòcies de l'entitat i el públic en general, el més entretinguda possible.\nEl fons digital compta amb tota mena de publicacions. En primer lloc, es pot consultar el fons fotogràfic, que permet observar la trajectòria cultural al llarg dels més de 160 anys d'història de l'entitat. També hi ha la possibilitat d'accedir alfons de Goigs, una col·lecció de més de 20.000 goigs de la biblioteca, la gran majoria cedits per Enric Prats. El fons d'art permet visualitzar totes les obres d'art -pintura, escultura,...- que constitueixen el patrimoni artístic del Centre de Lectura i el Llibre de Signatures és una col·lecció de signatures de moltes i variades personalitats de diferents àmbits i disciplines que han passat per l'entitat.\nPer una altra banda, també es pot consultar el fons més antic de la Biblioteca del Centre de Lectura a través dels incunables i pergamins de la Memòria Digital de Catalunya. L'entitat també disposa de diversos documents japonesos del segle XIX i XX gràcies a la donació de Joan Ribes Daura. Aquest fons de japonisme inclou els primers textos acadèmics sobre la història de l'art japonès.\nFinalment, també hi ha accés a la Revista Digital del Centre de Lectura on es poden trobar tots els articles que s'han publicat fins ara i, així mateix, accedir a diferents audiovisuals i vídeos de l'entitat. A l'espai RACO (Revistes Catalanes amb Accés Obert) es poden consultar els articles de tots els números editats en paper de la Revista del Centre de Lectura.\n🚶APUNTEU-VOS: La original i curiosa caminada que es farà a Reus en ple confinament


Walter Sidney Adams - Viquipèdia, l'enciclopèdia lliure\n20 desembre 1876\nAntioquia de l'Orontes (Turquia)\n11 maig 1956 (79 anys)\n(1947) Henry Norris Russell Lectureship\n(1934) Medalla Janssen\n(1928) Medalla Bruce\n(1926) Premi Jules Janssen\n(1918) Henry Draper Medal\n(1917) Medalla d'or de la Royal Astronomical Society\nWalter Sydney Adams (Antakya, 20 de desembre de 1876 - Pasadena, 11 de maig de 1956) fou un astrònom estatunidenc.\nAdams va néixer a Antakya (Turquia) el 1876, de pares missioners. Arribà als Estats Units el 1885. Es graduà al "Darmouth College" el 1898 i després continuà la seva educació a Alemanya. Després de tornar als Estats Units començà la seva carrera en astronomia que culminaria quan es convertí en director de l'Observatori de Mount Wilson.\nEl seu interès principal fou l'estudi d'espectres estelars. Treballà en espectroscopia i fou codescobridor d'una relació entre les intensitats relatives d'algunes línies espectrals i la magnitud absoluta d'un estel. Fou capaç de demostrar que un espectre podria emprar-se per determinar si un estel era un gegant o un nan. El 1915 comença un estudi de la companya de Sírius i troba que tot i tenir una mida lleugerament major que la Terra, la seva superfície és més brillant (per una unitat d'àrea) que el Sol i a més té una massa semblant a la d'aquest. Aquest estel fou conegut més tard com nan blanc. Juntament amb Theodore Dunham, descobrí la presència important de diòxid de carboni en l'espectre infraroig del planeta Venus.\nAdams va morir a Pasadena (Califòrnia, EUA l'11 de maig de 1956.\nMedalla d'or de la Real Societat Astronòmica: 1917\nMedalla Henry Draper: 1918\nMedalla Bruce: 1928\nMedalla Henry Norris Russell Lectureship: 1947\nL'asteroide 3145 Walter Adams\nUn cràter a Mart\nEl cràter Adams a la Lluna (anomenat així per ell a més de per John Couch Adams i Charles Hitchcock Adams)\nObtingut de «https://ca.wikipedia.org/w/index.php?title=Walter_Sidney_Adams&oldid=21313534»\nLa pàgina va ser modificada per darrera vegada el 13 juny 2019 a les 06:01.


Cursa de les Ermites (Ulldemolins) | Club Excursionista Priorat\nCursa de les Ermites (Ulldemolins)\nAquest diumenge es va celebrar l’última cursa de muntanya del circuit trailSeries Costa Daurada 2014 a la població d’Ulldemolins, la trailSeries les Ermites. Es van organitzar dos circuits per l’espectacular paisatge del Montsant, un de 11,6km i un altre de 22,5km.\nVaig arribar a l’ermita de St. Antoni a les 9 i mitja del matí, lloc on es trobava la sortida de les dos curses. La sorpresa meva va ser trobar-me amb l’Albert Ferré i el Miquel Ferré, amics del poble i companys del club, entre d’altres corredors coneguts. Tots tres varem córrer el circuit curt.\nA les 10 del matí es va donar el tret de sortida al recorregut llarg, i 10 minuts després varem sortir els corredors de la cursa de 11,6Km. Vaig sortir fort, per intentar no perdre de vista els corredors mes ràpids, però els primers 3 km es van disputar per una pista molt ràpida, amb curtes pujades i baixades, i els primers classificats sem van escapar. Després ens van fer pujar per un sender direcció la part alta de la serra del Montsant, començava la part dura del circuit. Vaig iniciar l’ascens a un bon ritme, però poc a poc m’anava trobant corredors de la cursa llarga, i fins que no els podia avançar amb seguretat, tenia que baixar el ritme i esprintar en alguns punts, fet que hem va passar factura, però el terreny es perillós i tots els corredors tenim que gaudir de la cursa. Al final de la pujada varem fer cap a l’ermita de la Mare de Deu del Montsant, on es trobava el primer control de pas i el primer avituallament, a part del final del tram mes dur. Llavors ens van fer anar per un camí que ens portava per la part alta de la serra, començava la part divertida del circuit. Un seguit de pujades i baixades per zones pedregoses i camins arenosos, amb unes impressionants vistes a dreta i esquerra del meravellós paisatge del Priorat. Vaig tornar a recuperar el ritme, i com mes amunt ja no podíem pujar, poc a poc el vaig anar augmentant. Com tot el que es puja, es te que tornar a baixar, al arribar al quilòmetre 8 (aproximadament) començava el tram de baixada. Un sender pedregós i ràpid, on els corredors mes valents varem gaudir d’un descens molt divertit. Com ja eren els últims quilòmetres de la cursa, tot i saber que baixar ràpid també cansa, em vaig deixar anar, i en aquells moments et sents lliure, es una lluita continua amb el paranys que et posa la muntanya (zones pedregoses, roques altes, branques d’arbres, etc…), que quant arribes a la part de baix, t’ompli de felicitat, per que as vençut a la muntanya, però tornaries enrere per poder tornar a iniciar la lluita.\nAl arribar a baix de tot, varem fer cap al camí per on varem iniciar la cursa. Ja només quedava 1Km de pista per arribar a meta. Vaig finalitzar en 7a posició amb un temps de 1 hora i 10 minuts. Conclusió, un circuit força divertit, no molt dur (res a veure amb el circuit de les terres de l’Ebre), però que hem gaudit.\nJoan Carles Barceló\nCEP costadaurada curses de muntanya Montsant trailseries ulldemolins


ACTIVITAT FÍSICA - Associació ALBA Terrassa\nEl 6 d'abril se celebra el dia mundial de l'activitat física, amb aquest dia es vol donar èmfasi a la importància que té l'activitat física en el dia a dia de les persones i s'ha demostrat que en el procés de recuperació de les persones amb consum problemàtic de drogues, és una part important del tractament.\nLa realització d'algun esport o el fet de portar una vida activa ens aporta, entre altres coses, la segregació d'endorfines, les quals estan molt vinculades amb la sensació de benestar. L'exercici físic regular i controlat és una pràctica que permet disminuir el nivell d'ansietat i produeix una millora en l'estat d'ànim.\nHi ha un esport per a cada persona, i quan pensem a fer exercici ens hauríem de plantejar si aquell tipus d'esport és adient per la nostra condició física i per la nostra butxaca, quant temps li podríem dedicar i marcar uns dies concrets per a realitzar-la per tal d'iniciar una rutina nova.\nÉs molt important la constància i anar pujant la intensitat de mica en mica, ja que facilitarà que no ens lesionem i que no tinguem tanta frustració per no poder assolir objectius que no estan al nostre abast.


Una Croada estèril La República\n(Versió estesa a 3500 caràcters de l’article publicat a El Punt Avui el 08-Oct-19) La lluita contra les drogues va començar al món occidental més o menys uns 100 anys […]\nCesc Batlle 10/10/2019\n(Versió estesa a 3500 caràcters de l’article publicat a El Punt Avui el 08-Oct-19)\nLa lluita contra les drogues va començar al món occidental més o menys uns 100 anys enrere als EUA i, avui dia, després de ser exportada a tot el món, de bon grat o per força, utilitza una quantitat fabulosa de recursos governamentals, amb enormes impactes en la vida d’ingents quantitats de persones. I quin és el resultat de tot aquest esforç? Això és el que analitza Johann Hari, utilitzant xifres i resultats reals de forma molt documentada, a Chasing the Scream (2015), un llibre extremadament recomanable.\nNo ens sorprèn aprendre que un dels principals problemes de la prohibició de les drogues, és que és, en si mateixa, una molt potent causa de l’aparició i puixança de les màfies de tota mena. I això és copsat com ningú per les mateixes màfies, com il·lustra l’exemple paradigmàtic de Chris Hanson, cap de l’agència antidroga de Califòrnia als anys trenta. Eren els primers temps de la guerra contra les drogues, i encara hi havia clíniques a Califòrnia a on es proporcionaven drogues de forma controlada als usuaris. Hanson va liderar una campanya massiva per a tancar els doctors d’aquestes clíniques, i més tard es va provar als tribunals que rebia diners a carretades directament de la màfia xinesa. Alhora, il·legalitzant la droga, s’empeny tot el seu consum i tots els consumidors a la il·legalitat i, tot seguit, a la marginació i exclusió social: als EUA, un cop algú és detingut, queda exclòs de totes les oportunitats normals a la nostra societat.\nAlhora, l’incentiu dels distribuïdors és adulterar les drogues tant com sigui possible, i els consumidors no tenen cap manera de protegir-se’n, perquè les drogues no estan subjectes a cap mena de control de qualitat. Molts cops, aquestes adulteracions es fan amb productes que són directament nocius per a la salut dels consumidors, multiplicant les conseqüències negatives del propi consum de droga. La mateixa il·legalitat també fa que sigui més fàcil moure volums petits que grans, i això també incentiva als distribuïdors a traficar amb drogues cada cop més dures: els consumidors assoleixen el mateix impacte amb quantitats més petites, per les quals es poden cobrar els mateixos preus que abans. I així, els usuaris són arrossegats sempre cap a drogues més dures.\nAltres conseqüències? Bilions de dòlars de guanys per a les màfies; corrupció de policies i funcionariat; acaparament de recursos policials que es podrien utilitzar altrament; etc …\nTota aquesta lluita hauria de conduir a menys drogues als carrers, ço que n’hauria d’augmentar els preus. La realitat? Que als EUA, al 1981 un gram de cocaïna valia 379$ i un d’heroïna 311$, i al 1998, en valien 169$ i 180$ respectivament. En altres paraules, un fracàs absolut. I si s’aturés la guerra contra la droga als USA, s’estalviarien 41,000$ milions cada any. I si, endemés, les drogues fossin legals i gravades com l’alcohol i el tabac, representarien uns ingressos extres de 46,700$ milions cada any. En conjunt, 87,800$ milions extres de recursos disponibles als USA, any rere any, per a poder cuidar millor els seus ciutadans.


El mural ‘Saviesa’ de Txus Montejano guanya el premi del públic del 5è Torrefarrera Street Art Festival — Ajuntament de Torrefarrera\nEl mural ‘Saviesa’ de Txus Montejano guanya el premi del públic del 5è Torrefarrera Street Art Festival\nEl mural ‘Saviesa’ de Txus Montejano guanya el premi del públic del 5è Torrefarrera Street Art Festival El grafiti ha estat el més votat pels torrefarrerins i torrefarrerines, per davant dels treballs realitzats per Gasic Painter (Tarragona) i Nauni69 & Dank (Almeria) https://www.torrefarrera.cat/actualitat/noticies/el-mural-2018saviesa2019-de-txus-montejano-guanya-el-premi-del-public-del-5e-torrefarrera-street-art-festival https://www.torrefarrera.cat/actualitat/noticies/el-mural-2018saviesa2019-de-txus-montejano-guanya-el-premi-del-public-del-5e-torrefarrera-street-art-festival/@@download/image/20211006_Premi del public_TSAF_01.jpg\nEl grafiti ha estat el més votat pels torrefarrerins i torrefarrerines, per davant dels treballs realitzats per Gasic Painter (Tarragona) i Nauni69 & Dank (Almeria)\nEl mural “Saviesa” realitzat per l’artista Txus Montejano (Lleida) ha estat l'escollit pels torrefarrerins i torrefarrerines com a guanyador del premi del públic de la cinquena edició del Torrefarrera Street Art Festival (TSAF) dotat amb 500 euros. El grafiti mostra una dona gran mirant directament a l’espectador i vol ser un homenatge a la gent gran.\nAquest treball ha rebut 47 vots de les 109 votacions vàlides (el que representa un 43,12% dels vots) materialitzats a través de la web de participació habilitada per l'Ajuntament de Torrefarrera per a tal efecte.\nEl mural guanyador ocupa una paret mitgera del carrer Botera, amb una superfície de 35 m2. El segon mural més votat pel públic, amb un 22,94% dels vots, ha estat “El nen de les flors en temps difícils” de l’artista Gasic Painter (Tarragona). La tercera posició en les votacions del públic, amb un 22,02% dels vots, ha estat per al grafiti “Nen o nena” de Nauni69 & Dank (Almeria).\n5a edició del Torrefarrera Street Art Festival\nEl passat 10 de setembre, en el marc de la Festa Major de Torrefarrera, es va donar a conèixer el premi del jurat del 5è Torrefarrera Street Art Festival. El jurat va atorgar el primer premi (1.000 euros) a Folk & Miedo (València i Alacant), autors de l'obra “Comunicació” ubicada en una de les parets de l’empresa ICG Software, de prop de 200 m2 i ubicada al carrer Tramuntana, sn, al Parc Empresarial Torrefarrera.\nMillorar l’entorn urbà, fomentar la cultura i atreure visitants són els principals objectius del Torrefarrera Street Art Festival, organitzat per cinquè any consecutiu pel consistori per dinamitzar i regenerar els espais del municipi, potenciant l’art urbà com a mitjà d’integració social. El festival està organitzat per l’Ajuntament de Torrefarrera i compta amb el patrocini de l’Institut d’Estudis Ilerdencs, la Fundació ICG, Hiopos i Montana Colors.\nDesprés de les cinc primeres edicions, s’han pintat 4.636 m2 de parets distribuïts per tot el municipi, amb un total de 47 murals a l’aire lliure que es poden localitzar al mapa interactiu que trobareu a la web del festival https://torrefarrerastreetartfestival.cat/#mapa.\nRelació d'artistes o col·lectius artístics que han participat en el 5è Torrefarrera Street Art Festival:\n- Folk & Miedo (València i Alacant) - Premi del jurat 2021\n- Txus Montejano (Lleida) - Premi del públic 2021\n- Saiko 134 (Terres de l’Ebre)\nMés informació del festival: https://torrefarrerastreetartfestival.cat\nTorrefarrera, 6 d’octubre de 2021


Un incendi forestal a Barx obliga a desallotjar una urbanització i una residència de la tercera edat\nLes primeres investigacions apunten cap a una negligència com a possible causa de l'incendi declarat a la comarca valenciana de la Safor. El fort vent dificulta les tasques d'extinció, però el nucli urbà de Barx no corre perill. S'han evacuat 200 persones.\nRedacció 25/03/2013 - 08.14 Actualitzat 25/03/2013 - 15.33\nCinc mitjans aeris s'han incorporat a les tasques d'extinció de l'incendi que crema a Barx, a la comarca valenciana de la Safor. Les flames van començar diumenge i van obligar a desallotjar una urbanització i una residència de la tercera edat pròxima a aquest municipi. Concretament s'ha evacuat de forma preventiva la urbanització de les Foies, del terme veí de Simat de la Valldigna, i també una residència de la Drova, segons han informat fonts del Centre de Coordinació d'Emergències (CCE) de la Generalitat Valenciana.\nEl foc va començar en una zona muntanyosa, prop de la costa, molt castigada ja per altres focs. El vent dificulta les feines d'extinció amb ràfegues de fins a 55 quilòmetres per hora. La direcció del vent, però, fa que el poble no corri perill.\nA més dels mitjans aeris, 9 brigades, 5 autobombes i dos vehicles lluiten contra les flames. Pel que fa a l'origen del foc, les primeres investigacions apunten cap a una negligència com a possible causa de l'incendi.


Fins al 10 d'agost, totes les persones interessades a exercir el càrrec de Defensor/a de la ciutadania poden presentar les seves candidatures a l'Oficina d'Atenció Ciutadana (OAC). Totes les candidatures han d'anar acompanyades d'un currículum vitae, una carta de motivació que inclogui les línies bàsiques del seu enfocament i una proposta de desenvolupament del càrrec. Les associacions i col·lectius locals també poden proposar candidats/es incorporant un document on s'exposin els valors que fan la persona mereixedora del càrrec.\nLes persones candidates, segons el Reglament del Defensor/a de la ciutadania, han de complir els següents requisits: ser major d'edat i gaudir de plenitud de drets civils i polítics, tenir la condició política de català o catalana d'acord amb el que estableix l'Estatut de Catalunya i estar inscrit al padró municipal d'habitants de Ripollet.\nEl càrrec és incompatible amb qualsevol mandat representatiu, funcions directives en partits polítics o sindicats i càrrecs electes en els quatre anys anteriors. Tampoc podran optar al càrrec aquelles persones que mantinguin un vincle contractual professional, mercantil o laboral amb l'Ajuntament de Ripollet i/o els seus organismes dependents. Aquestes incompatibilitats s'haurien de resoldre abans de prendre possessió del càrrec de Defensor/a de la ciutadania.\nPer a més informació, es pot contactar amb el departament d'Alcaldia de l'Ajuntament de Ripollet, trucant al 93.504.60.20 o enviant un correu electrònic a alcaldia@ripollet.cat.\nPDF-0,24 Mb - Arxiu 1


Els últims punts de la jornada són per a Montserrat i Oliva - Levante-EMV\nEls últims punts de la jornada són per a Montserrat i Oliva\nLes lligues professionals d'escala i corda i raspall conclouen la tercera data amb Benidorm i Alzira líders\nMATIES OLIVER | XERACO\n28·01·20 | 00:24\nLa tercera jornada de les lligues professionals va concloure amb els triomfs de Montserrat, a escala i corda, i Oliva, al raspall. Una vegada jugades totes les partides, Benidorm i Alzira, respectivament, encapçalen en solitari les classificacions d'ambdues modalitats.\nOliva va conquerir el trinquet de Xeraco en guanyar (15-30) a Barxeta en el duel que tancava la jornada de la XXXVII Lliga Bankia de raspall-Trofeu Diputació de València. Vercher, Sanchis i Javi López tancaren tots els val que van tenir, a diferència de Moltó, Raúl i Ibiza. Els blaus van veure com els rojos donaren la volta en dues ocasions al resultat quan tenien el val a favor seu.\nAl sèptim joc amb 15 iguals i val-30 per a l'equip barxetà, dos quinzes de Sanchis van capgirar el resultat i Oliva es va avançar per primera vegada a la partida. A partir d'ací, els de la Safor van guanyar tots els jocs, destacant al final amb vuit quinzes seguits, gràcies a un gran Javi López i a les canonades de Vercher.\nAra, Alzira lidera la taula classificatòria amb sis punts, seguida d'El Genovés amb cinc unitats. La victòria d'Oliva li atorga dos punts per acumular tres en total i col·locar-se tercers Per la seua banda, Barxeta es veu superada pels de la Safor i queda quarta amb dos punts. No obstant això cal recordar les partides ajornades -tots els equips tenen un duel menys a excepció dels dos primers- a la segona jornada a causa del mal oratge. Xeraco amb un punt i Villanueva de Castellón tanquen la classificació.\nPel que respecta a la XXIX Lliga Bankia d'escala i corda, la tercera data va finalitzar amb la derrota (20-60) de Dénia davant Montserrat a Benissa. Així, Marc, Jesús i Álvaro Gimeno aconsegueixen el primer triomf lliguer.\nAmb este resultat, Dénia es queda en la part baixa del grup amb cap unitat en dues partides -igual que Almussafes-, ja que va descansar la darrera jornada, mentre que Montserrat puja a la tercera posició amb quatre punts, els mateixos que Murla i Vila-real. Al primer lloc se situa Benidorm amb sis punts en tres partides guanyades i Pedreguer marxa quint amb tres unitats.


Connexió o desconnexió? Hi ha moltíssim en joc. Per a Espanya, la seva viabilitat econòmica, la seva posició a Europa amb o sense Catalunya; per a Catalunya, la seva raó de ser per la seva història, identitat i cultura, pel seu enorme potencial econòmic i sentit democràtic i la possibilitat real de ser i viure com un modern país europeu. Des de l'objectivitat, analitzem la declaració del govern espanyol i fem unes preguntes oportunes?\nParla de “no caure en la temptació de la desconnexió”... però qui ha caigut en la temptació i la provoca? Catalunya va acceptar una Constitució espanyola que, encara que de mínims, la reconeixia com a nacionalitat, alhora que acceptava estar connectada amb Espanya. Però aquesta Espanya la vol transformar en una subregió, incompleix estatuts, inversions, anul·la el Parlament, genera un permanent dèficit fiscal, asfíxia econòmicament, envaeix competències, etc. Aquí veiem els fets objectius. Qui ha caigut en la temptació i provocat que tants catalans vulguin desconnectar-se d'Espanya?\nTambé diu que som “davant un món que demana sumar forces”... però d'acord amb el que demostra la realitat i l'evolució de la mateixa, l'Estat espanyol, suma o resta forces amb Catalunya? Catalunya, “és” gràcies a la política i tracte el espanyol, o malgrat aquest? Amb qui sumen realment forces partits com PPC, PSC, C’s, CSQP i els seus votants? Amb els qui, per dignitat volen el bo i millor que mereixen tots els catalans... o amb els qui ho eviten, exclouen i empitjoren mitjançant la dependència?\n“El signe dels nous temps és la connexió i l'obertura”. Quina obertura demostren els governs espanyols des del 1714 i des de la Transició espanyola? Actuen de cara a una progressiva i voluntària connexió o al contrari? Es mostra l’Estat espanyol, la seva societat, oberta a reconèixer Catalunya com és i mereix o està tancada a aquesta realitat i fa tot el que està al seu abast per anul·lar-la? Si els nous temps són la connexió i l’obertura... quina obertura demostra Espanya a favor dels votants catalans? Amb quins efectes?\nDiu que desitja “una Catalunya pròspera, lligada a Espanya”. La vol “lligada” a Espanya! I els seus únics recursos són imposicions legals, imputacions i maneig antidemocràtic del poder judicial i constitucional. Què tornen a demostrar els fets? Que Catalunya segueix descendint en els rànquings de recepció de recursos, inversions estatals, infraestructures, beques i benestar, però no en el d’aportació econòmica. Podrà Catalunya viure amb la prosperitat que pot i mereix, depenent d'Espanya? Està obert, l’Estat espanyol, al fet que els votants catalans decideixin democràticament sobre la seva prosperitat, el seu lligam i la seva connexió?


Arxius de Uncategorized - Pàgina 18 de 21 - cbvilanovadelvalles\nCRÒNIQUES 27 i 28 D’OCTUBRE\nPRE-MINI FEMENÍ Partit lluitat amb molta intensitat tant en defensa com en atac. Vam tenir moments en que les nostres jugadores van baixar el ritme, però tot i això, van saber recuperar el control del partit. A seguir treballant, noies!! PRE-MINI MASCULÍ NEGRE CBVV 62 – 12 Bàsquet Sant Gervasi Partit molt còmode dels nostres…\nCRÒNIQUES 20 i 21 D’OCTUBRE\nPRE-MINI MASCULÍ NEGRE CBVV 66 – 16 CB Sant Celoni Gran partit dels nostres amb un primer quart per emmarcar, on vam agafar un avantatge (15-1) que ens va permetre jugar la resta del partit amb tranquil·litat. Tot i l’avantatge, els nostres nanos van seguir pressionant i fent crèixer la diferència de punts fins arribar…\nCRÒNIQUES 6 i 7 D’OCTUBRE\nPRE-MINI MASCULÍ NEGRE CB La Garriga 19 – 50 CBVV Partit molt lluitat davant un equip molt intens defensivament. Els nostres nois van haver de lluitar de valent per imposar-se. Finalment vam guanyar gràcies a tenir un millor percentatge d’encert a cistella. Es comença a notar la mà del nostre ‘coach’. Enhorabona per la segona…\nAquesta setmana hem començat a repartir els talonaris de la Loteria de Nadal als jugadors/es.\nII TORNEIG INICI DE TEMPORADA CBVV\nEl cap de setmana del 22 i 23 de setembre vàrem celebrar el II TORNEIG INICI DE TEMPORADA CBVV amb èxit. Molt bona resposta per part de tots els clubs que hi van participar, gran assistència de públic/famílies i molt bones sensacions amb les novetas d’aquest any: activitats per als participants en els seus temps…\nDivendres 21 de setembre es va fer la presentació dels equips de la temporada 2018-2019 al pavelló municipal de Vilanova del Vallès. L’acte va començar amb els parlaments del president del Club Bàsquet Vilanova del Vallès, Josep Fontbona. Seguidament va ser el torn de l’alcadessa de Vilanova del Vallès, Yolanda Lorenzo i la regidora d’esports, Sandra…\nBÀSQUET A LA FM DE MARTORELLES\nA Martorelles estan de Festa Major i l’UEB Martorelles, com cada any, organitza els ja tradicionals partits de presentació oficial de temporada. Enguany hem participat en aquesta festa amb dos combinats dels Minis Negres i Blaus femenins i masculins, i els Sots21 i Sènior masculí. Al matí es van jugar dos partits de cistella petita…\nset. 9, 2018\nCom cada any, des del club donem l’opció a les nostres jugadores i jugadors que ho vulguin, de poder fer la revisió mèdica al Pavelló d’Esports de Vilanova del Vallès.


Cervera organitza la 7a Setmana de la Gent Gran — Paeria de Cervera\nEsteu aquí: Inici › Notícies › Cervera organitza la 7a Setmana de la Gent Gran\nCervera organitza la 7a Setmana de la Gent Gran\nLa Paeria i el Casal Cívic de Cervera, amb la col·laboració d’entitats socials de la ciutat, organitzen 14 activitats de l’1 al 8 d’octubre en motiu de la Setmana de la Gent Gran.\nLes activitats, que són força variades, inclouen una exposició, una visita guiada, tallers, xerrades, actuacions teatrals i musicals, i la tradicional Festa de la Gent Gran, el dijous 3 d’octubre, Dia internacional de la gent gran.\nUna de les novetats és l’actuació del grup d’actors del Casal Cívic, que faran dues sessions, una a cada residència de la ciutat. També estan previstes actuacions del grup de persones usuàries del Centre Ocupacional l’Espígol a les dos residències (Mare Janer i Mare Güell) i al Centre de dia Josep Valls.\nEnguany també inclou la visita guiada amb el títol “De 0 a 100”, a càrrec d’Armand Forcat, que ja va realitzar amb èxit el passat mes d’agost. Farà un recorregut per seguir l’evolució educativa a la ciutat: llar d’infants, escola, institut...\nCal destacar també els tallers intergeneracionals, que es portaran a terme al Casal Cívic, les residències i el Centre Josep Valls, amb l’intercanvi d’aprenentatges entre persones usuàries d’aquests centres i alumnes dels tres centres educatius de Cervera.\nL’Aula d’Extensió Universitària també s’afegeix als actes amb l’organització d’una conferència del conegut periodista, presentador de ràdio i televisió Antoni Bassas, al Paranimf de la Universitat.\nTotes aquestes activitats són gratuïtes i obertes a tota la ciutadania.\nEn l’organització la Paeria de Cervera compta amb la col·laboració del Departament de Treballs, Afers Socials i Famílies de la Generalitat de Catalunya; el Consell Comarcal de la Segarra, el Servei d’Atenció Integral, el Programa Gent Gran Rural, la Residència Mare Güell, la Residència Mare Janer, el Centre de dia Josep Valls, l’Associació d’usuaris i voluntaris del Casal Cívic, l’Aula d’extensió universitària, el Centre Ocupacional l’Espígol, el Centre d’Atenció Primària i les escoles Jaume Balmes, Josep Arques i Les Savines.


El Parlament català va aprovar una sèrie de mesures de càstig per a les empreses i esportistes que estiguin relacionats amb Andorra, entenent que el Principat és un paradís fiscal més enllà del que fixa Espanya o els estaments internacionals\nActualitzada 18/11/2016 a les 06:57\nL’explicació més simple sobre per què el Parlament de Catalunya va validar una proposta injusta envers Andorra passa perquè es van aprovar 120 resolucions en menys de 12 hores amb un total de més de 3.600 punts. En aquest escenari, s’ha d’entendre que hi havia parlamentaris que no s’havien mirat punt per punt tot el que es votava. Això no ho justifica, perquè l’obligació d’un diputat que cobra una retribució per una feina, és llegir-s’ho tot sobre allò que vota. Fer el contrari és una irresponsabilitat, atès que els textos que s’aproven passen a ser d’obligat compliment per a la ciutadania. Ja sigui per no haver-s’ho llegit o per desconeixement de la realitat, el Parlament va tirar endavant la proposta de la CUP que posa en el mateix lloc Andorra i els paradisos fiscals a l’hora de castigar les empreses o esportistes que hi tinguin vincles. La CUP va demostrar especial mala intenció, perquè el redactat evidencia que coneixia perfectament que Andorra no és considerada un paradís fiscal ni per Espanya ni per la Unió Europea. I els cupaires han decidit subrogar-se el dret de decidir que ells són qui determinen quins països són paradisos més enllà del que determini la Unió Europea. Però la CUP i la resta de parlamentaris catalans haurien de fer un pas més enllà i mirar per què ni la UE ni Espanya consideren Andorra un paradís. A partir de l’1 de gener de l’any vinent –i falta un mes i mig– comença el període de control dels comptes dels no-residents per enviar informació automàtica als països d’origen. Andorra ha signat conveni de no doble imposició amb múltiples estats. Es compleixen els calendaris i els requisits de l’OCDE, del GRECO i de tots aquells organismes que van avaluant constantment el país. I les avaluacions són serioses, sobre el terreny, i els acords i convenis firmats s’estan complint. A un representant de la ciutadania se li han de demanar uns mínims de responsabilitat, formació i documentació, perquè els seus actes arrosseguen al darrere institucions i ciutadans. Perquè la CUP, i el Parlament català posteriorment aprovant la moció, intenta castigar Andorra en base a tòpics i circumstàncies del passat, menystenint tot l’esforç que s’ha estat fent, i es fa, en el camí de la transparència.


«Gossip Girl» tornarà el 2020 en forma de «reboot» i de la mà d'HBO Max – Diari de Girona\n«Gossip Girl» tornarà el 2020 en forma de «reboot» i de la mà d'HBO Max\nJoshua Safran, que va liderar l'equip de guionistes durant les últimes temporades, encapçalarà un altre cop el projecte\nLeighton Meester i Blake Lively. cw\nddg La futura plataforma de Warner Media, HBO Max, ha anunciat que la sèrie Gossip Girl tindrà una nova versió que arribarà el 2020. La ficció serà un dels punts forts del nou servei d'entreteniment, que es prepara per competir amb altres gegants com Netflix o Disney+.\nEl reboot de Gossip Girl comptarà amb un grup d'actors totalment nou, però estarà produït pels creadors de la sèrie original. Joshua Safran, que va liderar l'equip de guionistes de Gossip Girl en les seves últimes temporades, tornarà a encapçalar el projecte. La versió original es va emetre entre 2007 i 2012 i va ser el projecte que va catapultar l'estrella de Hollywood Blake Lively a la fama.\nAra (16:57 h)\nLa volta al món en 80 tresors\nGènere Actualitat Actualitat cinematogràfica Actualitat social CIERRE Cinema Cinema eròtic Concurs Cultural Debat Divulgatiu Docu-reality Documental Economia Educatiu Entreteniment Entrevistes Esportiu Gastronòmic Humor Infantil Informatiu Literatura LITERATURA Magazín Magazín d'actualitat Màgia MANUALIDADES Medi Ambient Metereològic Musical Promocional Religiós Reportatges Salut Sense gènere Sèrie Sèrie documental Sketches Talk show Telenovel·la Turisme Zàping\nDia 20-08-2019 21-08-2019 22-08-2019 23-08-2019\nDimarts 20 Agost.


Existeix un article que explica molt bé l’afectació de les crisis sanitàries sobre els castells,\nel que escriu Pere Ferrando a la Revista Castells del 7 d’abril d’enguany, centrat sobretot en les epidèmies que van afectar el país durant la segona meitat del segle XIX, coincidint amb la primera època daurada dels castells. Si s’estudia el seu efecte sobre el fet casteller, es veu una reducció del nombre de diades durant els episodis de crisi sanitària respecte moments de normalitat relatius, malgrat no van fer cessar l’activitat castellera per complet com ocorre ara. D’altra banda, també s’analitza l’efecte de la grip de 1918, que tot i la gran afectació que va generar a tota la societat, el cert és que d’activitat castellera pràcticament no n’hi havia i no hi ha gaire res a afegir, almenys des d’una perspectiva castellera.\nJo voldria aprofitar per parlar sobre què afecta realment (històricament) l’activitat castellera, a més de tota l’activitat de cultura popular, i això són les crisis econòmiques. Tothom tenim molt apamat el concepte que les colles castelleres són un reflex de\nla societat que les envolta, i alhora sabem com els perfils humans d’una colla es transformen en quelcom més o menys líquid en daltabaixos socioeconòmics. El cas que podem tenir més present és el de la crisi del 2008, que va resultar en una entrada massiva\nde camises i creació multitudinària de noves colles durant el període 2010-2014, època en què moltes colles han viscut els seus millors moments i que al còmput general s’ha tocat el sostre del que ara en gaudim. No ha sigut l’únic moment.\nLa primera època daurada dels castells coincideix en el temps amb un dels episodis més convulsos del segle XIX: el final de les guerres carlines, una revolució democràtica i una república efímera, a més d’una restauració borbònica i infinitat de cops d’estat.\nÉs l’inici de la industrialització, que és el que també acaba matant els castells, d’alguna manera, en provocar l’èxode dels treballadors del camp cap a la ciutat, el que, juntament amb la fil·loxera, buida les zones rurals bressol dels castells. La renaixença castellera del segle XX també ens enganxa amb una república i una guerra civil que ho va aturar tot, però comença a demostrar un dels punts de l’essència castellera: ésser un pol d’atracció de xarxes de suport mutu i pal de paller de la socialització de viles i barris.\nAixò es repeteix en el temps al llarg de totes les crescudes castelleres: poc després de la gran crisi del 73 es recuperen els castells de 9, després de la crisi d’inicis dels 90 veiem la recuperació de la gamma extra i el boom casteller del nord i amb la darrera gran crisi els castells eclosionen com a marca cultural del país, s’arriba a les 100 colles actives i el fet casteller viu els seus màxims impensables. Sabem que l’activitat castellera en sí, els castells més grans que s’han vist mai, són el millor atractiu que es pot vendre. El que consolida les colles, però, crec que és una altra cosa: la capacitat de teixir una resposta sòlida per donar solucions a les problemàtiques del seu entorn.\nÉs una habilitat inherent del fet casteller i de les persones que conformen les colles. No sé com es posa en pràctica ni com posar-ho per escrit, però quan ocorre és genial. Per això és important que l’activitat castellera no es limiti als castells, ni es pensi només en com tornar a enfilar-nos ni en com seran les places a partir d’ara. Cal que les colles es dediquin a la seva gent, a donar aixopluc a la seva família castellera que ho passa i ho passarà alament, i també a la seva ciutat i barri, que són qui en nodrirà les camises més endavant. Ja ho estem veient en iniciatives de colles que arriben allà on no arriba ni l’estat, ni la Generalitat ni els ajuntaments. Penso en moltes d’elles i en la feinada de la gent que deixa la faixa al calaix i es planta la mascareta per ajudar els seus. Sembla que de castells no en veurem en molt de temps, fins l’any que ve o més. Però les colles castelleres seguiran allà, amb la seva gent.\nJ.A. Carricondo Oyonate 15/05/2020\tAt\t19:03\nUn article magnífic que reflexa prou bé tot allò que es mou al voltant de l’univers casteller i realment resulta molt difícil d’entendre per aquells que mai han viscut l’ambient i els castells. Esperem que els pensaments realistes que ara hi son damunt la taula es puguin escorçar en el temps i així poder gaudir de noves trobades i magnífiques construccions de qualsevol alçada. Passar de 100 a 0 posa a prova tots els elements d’una colla de forma increïble. Tot i no ser-ho, em sento jove entre els Joves. Força, equilibri, valor, seny i rauxa més que mai.


22 Març 2018 per Txus, posted in Notícies\nLlegim al BOPT l’aprovació inicial del reglament d’ús de la marca Guies de les Muntanyes de Prades.\nAnunci de l’Ajuntament de Prades, sobre aprovació inicial d’un reglament (12-2018)\nEl Ple de l’Ajuntament, en sessió celebrada el dia 9 de març de 2018, ha adoptat l’acord següent:\nPrimer.- Aprovar inicialment el Reglament d’ús de la marca “Guies de les Muntanyes de Prades”.\nSegon.- Sotmetre aquest acord a informació pública mitjançant anunci que s’ha de fixar en el tauler d’anuncis d’aquest Ajuntament i s’ha de publicar al butlletí oficial de la província, al DOGC i a un diari, per un període de trenta dies, per tal que els interessats puguin formular reclamacions i al·legacions.\nTranscorregut el període indicat sense haver-se formulat cap reclamació, aquest acord d’aprovació inicial esdevindrà definitiu. En aquest cas, l’acord inicial elevat a definitiu més el text íntegre de l’Ordenança s’han de publicar al tauler d’anuncis de la corporació i al Butlletí Oficial de la província. També s’ha de publicar al DOGC la referència del butlletí de la província en què es publica el text íntegre.\nPrades, 9 de març de 2018\nNext postComença la Setmana Santa a Prades


La Mama Muu torna a casa | El Culturista\nEl dia que una cigonya viatgera arriba a la granja, la Mama Muu es planteja una pregunta: “On és casa meva realment?” Com pot saber del cert que el seu prat i la granja on viu són realment casa seva? Podria ser que hi hagués algun altre lloc encara millor en la immensitat del món? El Corb intenta explicar a la seva amiga que no sempre es viu millor als camps dels altres. Però a vegades un s’ha de perdre per tornar a trobar el camí cap a casa. A través de las aventures de Mama Muu i el Corb es mostren molts dels aspectes de l’amistat, l’aprenentatge de la diversitat, el sentit de pertinença i, per sobre de tot, la lleialtat.\nLa pel·lícula està basada en els llibres i cançons sobre Mamma Moo and the Crow creats per Jujja i Tomas Wieslander amb il·lustracions de Sven Nordqvist i el guió de Mamma Moo and the Crow out in the world de Jujja Wieslander.\nQuan: 13 de maig (estrena als cinemes)\nOn: Cinemes (Barcelona)


La Policia Local ha desatès més de 1.500 serveis el 2020\n14 de desembre de 2020 (10:30 CET)\nLa Policia Local ha desatès més de 1.500 serveis durant el 2020\nEl cos policial mataroní exigeix més efectius en plena crisi amb l'Ajuntament; aquest passada nit només un agent ha cobert el torn nocturn\nPer tercera nit consecutiva, Mataró no ha comptat amb Policia Local. Només un agent ha cobert el torn nocturn de 22 a 6h, entre diumenge 13 i dilluns 14 de desembre. El divendres passat no s'hi va presentar cap agent, i la nit de dissabte a diumenge tan sols dos policies van cobrir el torn. La resta van alegar problemes de salut sobtats, unes "indisposicions" que tot apunta que són una acció coordinada per pressionar l'Ajuntament. El comunicat fet públic ahir diumenge pel Sindicat SPL-CME posa encara més llenya al foc: afirma que la Policia Local ha deixat desatesos 1.578 serveis entre l'1 de gener i el 30 de novembre d'aquest 2020, per culpa de la manca d'efectius que asseguren que pateix el cos policial.\nEntre aquests més de 1.500 serveis, asseguren que s'han desatès qüestions com ara vigilàncies a places i carrers en horaris on es produeixen la majoria d'actes incívics, o problemes de seguretat ciutadana i viària. Tampoc s'ha pogut donar resposta, sempre segons el sindicat, a demandes ciutadanes per actes incívics (sorolls molestos per particulars i activitats, conflictivitat a places i parcs, consum d’alcohol i/o substàncies prohibides a llocs públics, infraccions en matèria d’animals domèstics. Baralles, incendis, ocupacions d'habitatges i locals, danys, robatoris... també són citats entre els serveis que la Policia no ha pogut cobrir durant aquest 2020.\nLa plantilla de la Policia Local assegura que aquests serveis no atesos es donen en les franges horàries que denuncien que "no compten amb prou efectius", com ara les nits i els caps de setmana. Reiteren que no estan en contra del model policial de proximitat que vol aplicar l'Ajuntament, sinó en el repartiment d'efectius, que segons ells deixa sota mínims el servei de policia ordinària respecte a la de barri. Afirmen que no volen millores laborals ni econòmiques, sinó que l'Ajuntament augmenti la plantilla "amb els efectius que corresponen a la població de Mataró, poder donar un servei de qualitat a la ciutadania, que sigui digne i que no comporti deixar cap servei desatès".\nIncorporació dels 11 nous agents de la Policia Local de Mataró, aquest 2020. Foto: Ajuntament\nEl sindicat denuncia que en les franges horàries de 3 a 6 de la matinada només hi ha quatre agents quatre (dos dintre de la comissaria i dos de servei al carrer, és a dir, un sol vehicle patrulla), mentre que de 7.30h a 21h el promig és de 30 policies. Consideren que és una situació de "desproporció d’efectius sense cap justificació tècnic-policial i allunyada del que recomanaria el sentit comú". Respecte al que ha passat aquest cap de setmana amb els torns nocturns, es limiten a afirmar que "quatre agents s'han posat malalts".\nDavant de tot plegat, sol·liciten a l'alcalde, David Bote, que "doni les directrius corresponents per tal de donar una proporció dels efectius entre els dos models/serveis per tal de evitar els problemes de falta d’efectius a les franges horàries abans indicades i la resta d’inconvenients aquí expressats". L'Ajuntament té previst donar explicacions públiques sobre el conflicte en una roda de premsa aquest dilluns al matí.


Serrallonga 1640: DIES DE BANDOLERS\nEls propers dies es presenten amb l'agenda força plena.\nLa proximitat de Sant Jordi ha fet que tingui per davant força actes de divulgació d'en Serrallonga i el bandolerisme català i serà il·lusionador recórrer una part del país fent xerrades i altres actes.\nHe començat aquest cap de setmana amb l'itinerari guiat pels escenaris de Santa Coloma on van atrapar el bandoler l'any 1633, en una activitat organitzada per l'hotel Mas Solà de al ciutat.\nEl dimarts 22 faig una bateria de xerrades sobre bandolerisme als alumnes de l'escola Pla del Puig de Sant Fruitós del Bages. L'escola ha organitzat durant tot el curs diferents i interessants activitats per a explicar el bandolerisme català als alumnes i m'han convidat a fer un cicle de xerrades on , a banda de la vida dels bandolers de les Guilleries, els explicaré els escenaris d'actuació al camí ral de Barcelona a Manresa.\nEl dimecres 23 faré parada de venda i signatura dels còmics d'en Serrallonga dins els actes de la diada de Sant Jordi a Santa Coloma.\nEl divendres 25 torno a Perpinyà, la meva estimada Catalunya Nord. L'escola la Bressola del Vernet m'han convidat a fer una xerrada als nins i nines sobre els bandolers catalans. Com als seus amics de Nyils els explicaré els camins de fugida d'en Serrallonga per la Catalunya Nord. Paisatges que va recórrer en Serrallonga i que els són molt propers i coneguts.\nI finalment, el cap de setmana dels dies 26 i 27, es celebra a Arbúcies (la Selva) la Fira Terra de Bruixes i Bandolers. Com en les anteriors edicions hi seré present amb la meva parada de venda i signatura de còmics i guies d'en Serrallonga.\nCom veieu, una setmana plenament dedicada a explicar la història dels bandolers. I de nou, l'il·lusionador repte d'explicar-lo i fer-lo atractiu per als més petits.\nPublicat per Ricard Dilmé a 19:00